Ανακοίνωση

προς τους Υποψήφιους Διδάκτορες

του Τομέα Δικαίου των Επιχειρήσεων και Εργασιακού Δικαίου

του Τμήματος Νομικής του Δ.Π.Θ.

 Σύμφωνα με το άρθρο 8 του Κανονισμού Διδακτορικών Σπουδών του Τμήματος Νομικής του Δ.Π.Θ. που ορίζει «*Ο/Η υποψήφιος/α διδάκτορας έχει υποχρέωση ανανέωσης της εγγραφής του/της κάθε ακαδημαϊκό έτος. Επίσης στο τέλος κάθε ακαδημαϊκού έτους, κατά τους μήνες Μάιο και Ιούνιο, σε ημερομηνία που καθορίζεται από τον επιβλέποντα, ο/η υποψήφιος/α διδάκτορας υποβάλλει εγγράφως σε αυτόν αναλυτικό υπόμνημα σχετικά με την πρόοδο της Διδακτορικής του Διατριβής. Ο επιβλέπων μπορεί να επιβάλει και άλλες υποχρεώσεις, όπως προφορική παρουσίαση, υποβολή του κειμένου τμήματος της διατριβής κ.λ.π. Αντίγραφο του υπομνήματος, καθώς και σχόλια επ’ αυτού από τον/την επιβλέποντα/ουσα ή την Τριμελή Συμβουλευτική Επιτροπή και οι εκθέσεις προόδου, καταχωρούνται στον ατομικό φάκελο του/της υποψηφίου/ας διδάκτο*ρα» **παρακαλούμε μέχρι 30 Ιουνίου 2021 να μας υποβάλετε το αναφερόμενο παραπάνω υπόμνημα (ετήσια έκθεση προόδου).**

 Για την διευκόλυνση της σύνταξης του υπομνήματος, αυτό θα μπορούσε να έχει την παρακάτω μορφή αναλόγως προσαρμοσμένη κατά περίπτωση :

1. Ολοκλήρωση της οριοθέτησης του θέματος, οριστικοποίηση του θεωρητικού πλαισίου έρευνας, διατύπωση των κεντρικών ερευνητικών ερωτημάτων και αποσαφήνιση των κύριων εννοιών.
2. Πραγματοποίηση βιβλιογραφικής και νομολογιακής έρευνας του θέματός της.
3. Επεξεργασία των αποτελεσμάτων της έρευνας και προσαρμογή του θέματος με βάση τα αποτελέσματα της έρευνας.
4. Κατάστρωση και υποβολή διαγράμματος εργασίας και καταλόγου βιβλιογραφίας στον επιβλέποντα καθηγητή.
5. Έναρξη συγγραφής της διδακτορικής διατριβής.

 Η υποβολή του υπομνήματος θα γίνει με e-mail στην ηλεκτρονική διεύθυνση: secr@law.duth.gr

Ο Διευθυντής του Τομέα

Καθηγητής Γεώργιος Τριανταφυλλάκης